Vappu (1901)
Jo talven kahle on katkennut
 sekä luonto jo lämminnyt,
 on riemu vallalle ratkennut,
 kun Vappu on vieraana nyt.

 Nyt juhlivan joukko niin näyttää,
 hilpeinä hehkuvan mielet
 ja laulun mahti se täyttää
 jo avarat ilmanpielet.

 Ja liput ne tangoissa liehuu
 ja ranssit räystäissä riippuu
 ja sima se vaahdossa kiehuu
 ja huulet hymyillen liikkuu.

 On valkoset lakit päihin
 nyt jo nuorison painettu
 ja tähtöset kullasta näihin
 vielä merkiksi laitettu.

Kotisaari.

Lähde: Työmies 2.5.1901.

Anonyymi
Runot
Työmies
1901